text.text: تقرير مشروع الإستيطان الأجصي و إزالة تونس من الوجودحملة توانسا صد الإستيطان الأجصي بتونس
text.text_idx: #000004
text.text: التبذير في ميزانية الدولة
text.text_idx: #000005
text.text: الرئيسيةإقتصادالثروات الطبيعية من التأميم إلى التونسة
text.text_idx: #000006
text.text: مجلة القومية التونسية
  إقتصاد, السيادة التونسية, تونسة الثروات
text.text_idx: #000008
text.text: في تونس عندنا مجموعة ثروات يستغلو فيها الاجانب : نفط ،غاز ، ملح و الله أعلم شنوة آخر. نحنا كتوانسة الدوسي هذا غامض تماما بالنسبة لينا، ماعندناش معلومات كاملة على العقود و المعاهدات و الكميات الحقيقية المستخرجة و المرابيح و كل مايتعلق بالموضوع مانعرفو عليه شي تقريبا.
text.text_idx: #000009
text.text: و الي يتداول كلو كلام من الزوز أطراف سواء الي يقولو إنو تونس تعوم فوق البترول أو الي يقولو إنو معندنا شي و تونس في “هبطة!”، كلو كلام لا حجج و لا براهين أما آش علينا فيهم.
text.text_idx: #000010
text.text: السؤال الثاني المطروح و الي غاب على أغلب الي حكو في الموضوع هو: علاش البرانية يستخرجو ثرواتنا و أحنا مجرد خدامة عندهم؟ و من بعد يعطونا الي كتب من ربي !
  علاش موش أحنا التوانسة الي نستخرجو ثرواتنا كبرت أو صغرت و ناحنا الي نبيعوها و الربح بكلو يولي لينا ؟؟؟ علاش لا ؟؟؟
text.text_idx: #000012
text.text: للنا نجو نلقو إنو أهم مطلب تنجم تربحو الأمة التونسية هو حل كل الدوسيات الي تهم الدولة و خصوصا العلاقات مع الأجانب و للنا الشافية لازمها تكون هي المطلب العام و الهدف المقدس في المرحلة هذه.
text.text_idx: #000018
text.text: المطلب الشعبي العام الي درج هوا “التأميم” و لهنا لازم نوضحو حاجة : التأميم معناها إنو الثروة هي ملك الأمة و عندنا في تونس الثروات الباطنية بطبيعتها ماهيش ملك الأجانب أو الخواص و إنما هي ملك الدولة الي هي التجسيد السياسي و القانوني للأمة . و هذا علاش الشركات ياخذو رخص البحث، التنقيب و الإستغلال من الحكومة ويخضعو للقانون التونسي .
  يعني لهنا نلقو إنو الثروات الباطنية بطبيعتها مأممة، إذا وينو المشكل ؟؟؟
text.text_idx: #000020
text.text: الإشكال انو الشركات الأجنبية هي الي تتحكم في العملية بكلها من : البحث و التنقيب إلى النقل و التكرير، و لهنا نلقو إنو دولتنا تكري في الثروات الطبيعية للشركات و هكا هوما الي يخاطرو بفلوسهم في الإستثمار و يملكو التقنيات و الآلات و لذا فإنهم يجنو الأرباح و تونس يقعدلها الفتات !
text.text_idx: #000021
text.text: في أول الإستقلال مكانش عندنا لا الكفائات و لا الامكانيات لالاستثمار و لذا قعدنا تحت رحمة الأجانب، اما تو الأمور تبدلت و ولاو عندنا مهندسين و كفائات تقنية و شركات تونسية تخدم في المجال و لذا أصبح لازم علينا ننتقلو الى تونسة الاستثمار في الثروات الباطنية .
text.text_idx: #000022
text.text: التنوسة معناها إنو كل الأنشطة المتعلقة بالبحث و التنقيب و الستخراج و التكرير و النقل لكل الثروات الطبيعية التونسية لازم يقومو بها التوانسة و التوانسة فقط .
text.text_idx: #000023
text.text: الشركة التونسية للأنشطة البترولية الي هنا في عوض ما تبدا تبحث و تنقب و تخاطر ، قاعدة مجرد فرايجية و سعات شريك صغير للأجانب في الاستثمار و هكا عمليا هي كيف بيها كيف بلاش !
text.text_idx: #000025
text.text: التونسة تعني إنو الأمة تعمل على روحها في إستغلال ثرواتها الطبيعية سواء شوية و الا برشا ، هكا كتوانسا يلزم نتحملو مسؤولياتنا و نتعدو مرحلة التبعية و ممكن نولو نستثمرو في دول أخرى و نتطورو في مجالات ما أوسع موش مجرد فرايجية يبكو على ثرواتهم المنهوبة.
text.text_idx: #000026
text.text: * التحرر من وضع تصدير الخام :
text.text_idx: #000027
text.text: تو ننظرو للمسألة بنظرة أوسع نلقو إنو خاطي الثروات الباطنية عندنا ثروات فلاحية تتصدر خام كيما زيت الزيتون و التمر و القوارص ... الي الأجانب يعلبوهم و يسوقوهم بأسمائهم و يبرحو فيهم أضعاف أضعاف السوم الي شروه بيه من تونس. المسألة هذي سماها خير الدين باشا(1800) : “الشين” معندناها العار ، العار إننا نتعبو و نخدمو و من بعد نعطو ثمرة جهدنا للبراني بالرخيص و هو ما يقوم كان بالتعليب و هكا نحنا نحطو رواحنا في وضع المستغل بإرادتو لأنو ماطورناش قدراتنا التقنية في مجالات التعليب الي هي مسائل بسيطة .
text.text_idx: #000028
text.text: إذا الخواص المستثمرين التوانسا ما أقدموش على الخطوة هذه يلزم الدولة تتكفل هي بيها و تضمن الحقوق التونسية، هذا بالقانون الي لازم ينص إنو مايخرج حتى شي من تونس خام و إنو كل المنتوجات تصنع و تعبئ و تعلب في تونس و من بعد تتصدر بالسوم العالمي و الربح بكلو يبقى لتونس.
text.text_idx: #000029
text.text: حينها باش تكون بدايات السيادة الإقتصادية وين نولو نحنا المتحكمين في ثرواتنا و متصرفين فيها موش مستسلمين للاستغلال الاجنبي تحت حجة : ما نجموش و ما يخلوناش .
text.text_idx: #000030
text.text: حقيقة أزمتنا هي أزمة خوف و إستيناس بالتبعية و إرتياح للربح السهل القليل من غير جهد كبير. و لذلك تونس لازم تولي متحكمة في كل ثرواتها و مصنعة لكل المنتوجات منهم مش مجرد مصدر للخام و في تبعية مطلقة لأبسط الأشياء .
text.text_idx: #000031
text.text: كيف تتوفر عندنا الإرادة السياسية و هذا ماينجم يجي كان بالوعي القومي وقتها إنجمو نطرحو أعمال الحقيقية و الخطوات السياسية الإقتصادية لتحرر طاقة الأمة من القيود و المكبلات البرانية و نبدو في الإقلاع الإقتصادي الي منو هو و بيه هو كهو يتحقق الرفاه الاجتماعي و تتحسن ظروف الحياة التونسية و تبدا الأمة في الفعل التاريخي الي غايبين عليه عندنا فوق الألف عام.
text.text_idx: #000032
text.text: الاستهتار بالقيم القومية العليا: السيادة التونسية
text.text_idx: #000035
text.text: درس كيني في حل إشكال ندرة المياه.. من الهواء نستخرج الماء الصالح للشراب
text.text_idx: #000037
text.text: لن يتم نشر عنوان بريدك الإلكتروني. الحقول الإلزامية مشار إليها بـ *
text.text_idx: #000039